

**ZADARSKA ŽUPANIJA**

UPRAVNI ODJEL ZA JAVNU NABAVU

I UPRAVLJANJE IMOVINOM

Božidara Petranovića 8, Zadar

POZIV NA DOSTAVU PONUDE

Za izvođenje radova na uređenju školske kuhinje u OŠ Novigrad

 Evidencijski broj: 77-24-JN-SB

KLASA: 406-03/24-03/35

URBROJ: 2198-17-24-3

Zadar, 11. srpnja 2024. godine

**Sadržaj:**

[1. OPĆI PODACI 4](#_Toc171928635)

[1.1. Opći podaci o naručitelju 4](#_Toc171928636)

[1.2. Osoba ili služba zadužena za komunikaciju s gospodarskim subjektima 4](#_Toc171928637)

[2. PODACI O PREDMETU NABAVE 4](#_Toc171928638)

[2.1. Evidencijski broj nabave: 4](#_Toc171928639)

[2.2. Procijenjena vrijednost predmeta nabave: 4](#_Toc171928640)

[2.3. Financiranje projekta 4](#_Toc171928641)

[2.4. Opis predmeta nabave ili grupa nabave 5](#_Toc171928642)

[2.5. Količina i tehnička specifikacija predmeta nabave 5](#_Toc171928643)

[2.6. Troškovnik 5](#_Toc171928644)

[2.7. Mjesto izvršenja ugovora 6](#_Toc171928645)

[2.8. Rok početka i završetka izvršenja ugovora 6](#_Toc171928646)

[2.9. Rok valjanosti ponude 6](#_Toc171928647)

[3. OSNOVE ZA ISKLJUČENJE GOSPODARSKOG SUBJEKTA 7](#_Toc171928648)

[3.1. Obveze plaćanja dospjelih poreznih obveza i obveza za mirovinsko i zdravstveno osiguranje 7](#_Toc171928649)

[3.2. Izvadak iz kaznene evidencije ili drugog odgovarajućeg registra (članak 251. ZJN)  7](#_Toc171928650)

[4. SPOSOBNOST ZA OBAVLJANJE PROFESIONALNE DJELATNOSTI 8](#_Toc171928651)

[4.1. Upis u sudski, obrtni, strukovni ili drugi odgovarajući registar države sjedišta gospodarskog subjekta 8](#_Toc171928652)

[5. TEHNIČKA SPOSOBNOST 9](#_Toc171928653)

[5.1. Popis radova izvršenih u godini u kojoj je započeo postupak nabave i tijekom pet godina koje prethode toj godini 9](#_Toc171928654)

[5.2. Obrazovne i stručne kvalifikacije pružatelja usluge i/ili osoba njegova voditeljskog kadra, a posebice osobe ili osoba odgovornih za pružanje usluga 10](#_Toc171928655)

[5.3. Dostava traženih dokumenata 10](#_Toc171928656)

[6. KRITERIJ ZA ODABIR PONUDE 11](#_Toc171928657)

[7. CIJENA PONUDE 12](#_Toc171928658)

[8. ROK, NAČIN I UVJETI PLAĆANJA 13](#_Toc171928659)

[9. UPUTA O ISPRAVNOM NAČINU IZRADE PONUDE 14](#_Toc171928660)

[9.1. Sadržaj ponude 14](#_Toc171928661)

[9.2. Način izrade ponude 14](#_Toc171928662)

[10. NAČIN DOSTAVE PONUDE 14](#_Toc171928663)

[10.1. Mjesto dostave ponude 14](#_Toc171928664)

[10.2. Način dostave ponude 15](#_Toc171928665)

[10.3. Rok za dostavu ponude 15](#_Toc171928666)

[11. JAMSTVA 15](#_Toc171928667)

[11.1. Jamstvo za uredno ispunjenje ugovora 15](#_Toc171928668)

[11.2. Jamstvo za otklanjanje nedostataka u jamstvenom roku 16](#_Toc171928669)

[12. POSEBNI UVJETI ZA IZVRŠENJE UGOVORA 17](#_Toc171928670)

[12.1. Vremenski plan izvođenja radova 17](#_Toc171928671)

[12.2. Izvođenje radova 17](#_Toc171928672)

[12.3. Ugovorna kazna 17](#_Toc171928673)

[13. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA 18](#_Toc171928674)

[14. PRIHVAĆANJE SMJERNICA SVJETSKE BANKE O SUZBIJANJU KORUPCIJE I OKVIRA ZA SANKCIJE 19](#_Toc171928675)

[15. UPRAVLJANJE DRUŠTVENIM RIZICIMA I RIZICIMA ZAŠTITE OKOLIŠA 19](#_Toc171928676)

[DRUŠTVENE TEME I ZAŠTITA OKOLIŠA 19](#_Toc171928677)

[16. OSTALO 20](#_Toc171928678)

[16.1. Podaci o terminu obilaska lokacije ili neposrednog pregleda dokumenata koji potkrepljuju Poziv 20](#_Toc171928679)

[16.2. Popis gospodarskih subjekata s kojima je naručitelj u sukobu interesa 21](#_Toc171928680)

[16.3. Obavijest o rezultatima nabave 21](#_Toc171928681)

[16.4. Posebne odredbe 21](#_Toc171928682)

[16.5. Žalba 21](#_Toc171928683)

**POZIV NA DOSTAVU PONUDE**

Naručitelj Zadarska županija, Božidara Petranovića 8, Zadar, OIB: 56204655363 pokrenula je postupak jednostavne nabave za izvođenje radova na uređenju školske kuhinje u OŠ Novigrad, evidencijski broj: 77-24-JN-SB, a za koju, sukladno članku 12. stavku 1. Zakona o javnoj nabavi (Narodne novine, broj: 120/16, 114/22), nije obvezan primijeniti Zakon o javnoj nabavi za predmetnu nabavu.

Temeljem članka 17. stavak 1. Pravilnika o provedbi postupaka jednostavne nabave (Službeni glasnik Zadarske županije, broj: 3/23, 19/23), a prema zahtjevu nadležnog Odjela, poziv na dostavu ponuda objavit će se na mrežnoj stranici Zadarske županije ([www.zadarska-zupanija.hr](http://www.zadarska-zupanija.hr/) )

1. **OPĆI PODACI**
	1. **Opći podaci o naručitelju**

ZADARSKA ŽUPANIJA

Božidara Petranovića 8

23000 ZADAR

OIB: 56204655363

Telefon: 023/ 350-350

Telefaks: 023/ 350-319

Mrežna stranica: [www.zadarska-zupanija.hr](http://www.zadarska-zupanija.hr)

* 1. **Osoba ili služba zadužena za komunikaciju s gospodarskim subjektima**

Upravni odjel za javnu nabavu i upravljanje imovinom, Odsjek za javnu nabavu

Kontakt osoba: Anita Mijić

Telefon: 023/ 350-317

Telefaks: 023/ 350-361

Adresa elektronske pošte: nabava@zadarska-zupanija.hr

1. **PODACI O PREDMETU NABAVE**
	1. **Evidencijski broj nabave:**

Evidencijski broj nabave je 77-24-JN-SB

* 1. **Procijenjena vrijednost predmeta nabave:**

46.600,00 EUR bez PDV-a

* 1. **Financiranje projekta**

Projekt se financira Temeljem Zakona o potvrđivanju Ugovora o zajmu između Republike Hrvatske i Međunarodne banke za obnovu i razvoj za Projekt „Hrvatska: ususret održivom, pravednom i učinkovitom obrazovanju“ (Narodne novine, broj 1/22). Novčana sredstava za ovaj projekt su osigurana iz projektne komponente 2.1. iz Ugovora o Zajmu broj 9303-HR od 15. listopada 2021. godine, sklopljenog između Republike Hrvatske i Međunarodne banke za rekonstrukciju i razvoj. Naručitelj, škola i Ministarstvo znanosti, obrazovanja i mladih uredili su međusobne odnose Sporazumom o realizaciji infrastrukturne komponente 2.1. i postupcima javne nabave roba i usluga te ustupanju javnih radova u sklopu Projekta „Hrvatska: Ususret održivom, pravednom i učinkovitom obrazovanju” iz Zajma Svjetske banke br. 9303-HR od 31. srpnja 2023. godine.

* 1. **Opis predmeta nabave ili grupa nabave**

Predmet nabave je izvođenje građevinsko-obrtničkih i elektrotehničkih radova na uređenju školske kuhinje u OŠ Novigrad, a sve u skladu s troškovnikom koji je sastavni dio ovog Poziva.

CPV oznaka i naziv prema Uredbi o uvjetima primjene Jedinstvenog rječnika javne nabave (CPV): 45400000-1.

* 1. **Količina i tehnička specifikacija predmeta nabave**

Količina, vrsta i tehničke specifikacije predmeta nabave iskazane su u Troškovniku koji se nalazi u privitku Poziva na dostavu ponuda i čini njegov sastavni dio.

Količina predmeta nabave je predviđena (okvirna). Stvarno nabavljena količina predmeta nabave može biti veća ili manja od predviđene količine.

Naknadni obračun izvedenih radova je prema stvarno izvedenim količinama.

* 1. **Troškovnik**

Troškovnik se nalazi u privitku ovog Poziva na dostavu ponuda i čini njegov sastavni dio.

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta. Pod izvornim predloškom/troškovnika podrazumijeva se troškovnik koji uključuje i sve izmjene i dopune.

Ponuditelj je dužan popuniti sve stavke Troškovnika.

Prilikom popunjavanja troškovnika ponuditelj cijenu stavke izračunava kao umnožak količine stavke i jedinične cijene stavke.

Troškovnici su izrađeni s unesenim formulama te nakon što ponuditelj upiše jedinične cijene automatski se izračunavaju sve ostale vrijednosti.

Ponuditelj ima mogućnost kontrole primijenjenih formula.

Ponuditelji su dužni upisati jedinične cijene (bez PDV-a) zaokružene na 2 decimale (najviše dvije decimalne znamenke smiju biti prikazane u ćeliji).

Ukoliko određenu stavku troškovnika ponuditelj neće naplaćivati, odnosno ukoliko ju nudi besplatno ili je ista uračunata u cijenu neke druge stavke, ponuditelj je za istu stavku obvezan upisati iznos 0,00.

Ponuditelj ne smije mijenjati izvorni sadržaj troškovnika, a koji se odnosi na tekstualni opis stavke, jedinicu mjere ili količinu stavke u troškovniku.

Ako ponuditelj nije u sustavu PDV-a ili je predmet nabave oslobođen PDV-a, u Troškovniku, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis PDV-a ostavlja se prazno.

Ukoliko ponuditelj ne ispuni Troškovnik u skladu sa zahtjevima iz Poziva, promijeni tekstualni opis stavke, jedinicu mjere ili količinu stavke navedene u troškovniku smatrat će se da je takav troškovnik nepotpun i nevažeći te će ponuda biti odbijena.

* 1. **Mjesto izvršenja ugovora**

Mjesto izvođenja radova je OŠ Novigrad, Butka Krujakovića 7, Novigrad

* 1. **Rok početka i završetka izvršenja ugovora**

Ugovor stupa na snagu s danom potpisa ugovornih strana te se sklapa na razdoblje od 65 kalendarskih dana. Početak izvršenja ugovora je odmah po potpisu ugovora.

Naručitelj se obvezuje uvesti izvođača u posao u roku od 5 kalendarskih dana od dana potpisa Ugovora uz prethodno ispunjenje svih obveza naručitelja i odabranog ponuditelja za započinjanje radova što će se konstatirati zapisnički i evidentirati upisom u građevinski dnevnik.

Računanje roka izvođenja radova započinje od dana uvođenja u posao. Okvirni rok izvođenja radova je 60 kalendarskih dana od dana uvođenja u posao.

Rok završetka radova je najkasnije do završetka roka na koji se sklapa ugovor, iz uvodnog dijela ove točke.

U rok za izvođenje radova uključeno je i provođenje internog tehničkog pregleda građevine po izvršenom upisu izvođača i nadzornog inženjera u građevinski dnevnik da su radovi po ugovoru završeni, uz što je potrebno priložiti izjave o sukladnosti izvedenih radova sukladno zakonskim propisima.

Završetak ugovorne obveze obuhvaća primopredaju objekta, o čemu se sastavlja zapisnik o primopredaji koji potpisuju glavni nadzorni inženjer, ovlašteni predstavnici naručitelja i izvođača.

Naručitelj u ovoj fazi dostavlja prijedlog ugovora, te zadržava pravo isti prilagoditi ovisno o pristiglim ponudama, te odabranom ponuditelju.

Naručitelj u prijedlogu ugovora utvrđuje obvezne dijelove (predmet nabave, rok i uvjeti izvršenja ugovornih obveza odabranog ponuditelja, rok, način i uvjeti plaćanja; izvršenje radova sukladno tehničkim specifikacijama) koji se prilikom izrade konačnog ugovora ne mogu mijenjati.

Ugovor potpisuju Naručitelj, škola na kojoj se izvode radovi, Ministarstvo znanosti, obrazovanja i mladih i izvođač.

Prijedlog ugovora nalazi se u Prilogu 7 ovog Poziva i njen je sastavni dio.

Dostavom ponude smatrat će se da je gospodarski subjekt upoznat sa svim odredbama iz prijedloga ugovora, da ih prihvaća u cijelosti i da će postupati u skladu s tim odredbama.

Ponuditelji nisu obvezni dostaviti prijedlog ugovora u sklopu svoje ponude.

* 1. **Rok valjanosti ponude**

60 dana od dana isteka roka za dostavu ponuda.

Rok valjanosti ponude mora biti naveden u ponudbenom listu koji je sastavni dio ovog Poziva.

1. **OSNOVE ZA ISKLJUČENJE GOSPODARSKOG SUBJEKTA**
	1. **Obveze plaćanja dospjelih poreznih obveza i obveza za mirovinsko i zdravstveno osiguranje**

Ponuditelj u ponudi mora priložiti potvrdu porezne uprave ili drugog nadležnog tijela u državi poslovnog nastana gospodarskog subjekta, koja ne smije biti starija od 30 dana od dana objave ovog Poziva.

Iz navedenog dokaza mora biti razvidno da je ponuditelj ispunio obveze plaćanja dospjelih poreznih obveza i obveza za mirovinsko i zdravstveno osiguranje, odnosno da mu je temeljem posebnih propisa odobrena odgoda plaćanja navedenih obveza.

Naručitelj će isključiti ponuditelja iz postupka nabave ako utvrdi da nije ispunio obveze plaćanja dospjelih poreznih obveza i obveza za mirovinsko i zdravstveno osiguranje.

* 1. **Izvadak iz kaznene evidencije ili drugog odgovarajućeg registra (članak 251. ZJN)**

Naručitelj će isključiti gospodarskog subjekta iz postupka nabave ako utvrdi:

1. da je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
	1. sudjelovanje u zločinačkoj organizaciji, na temelju
* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona („Narodne novine“ broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)
	1. korupciju, na temelju
* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona, članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“ broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12),
	1. prijevaru, na temelju
* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“ broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)
	1. terorizam ili kaznena djela povezana s terorističkim aktivnostima, na temelju
* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“ broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)
	1. pranje novca ili financiranje terorizma, na temelju
* članka 98. (financiranje terorizma) i članka 265. (pranje novca) Kaznenog zakona članka 279. (pranje novca) iz Kaznenog zakona („Narodne novine“ broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)
	1. dječji rad ili druge oblike trgovanja ljudima, na temelju
* članka 106. (trgovanje ljudima) Kaznenog zakona članka 175. (trgovanje ljudima i ropstvo) iz Kaznenog zakona („Narodne novine“ broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)

1. da je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Naručitelj će isključiti gospodarskog subjekta u bilo kojem trenutku tijekom postupka nabave ako utvrdi da postoje osnove za isključenje iz ove točke Poziva.

Sukladno članku 255. stavak 6. ZJN razdoblje isključenja gospodarskog subjekta kod kojeg su ostvarene osnove za isključenje iz postupka nabave sukladno ovoj točki Poziva je pet godina od dana pravomoćnosti presude, osim ako pravomoćnom presudom nije određeno drukčije.

Kao dokaz da ne postoje osnove za isključenje iz ove točke Naručitelj će prihvatiti:

* izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje.
* Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz prethodnog stavka ili ako ne obuhvaćaju sve okolnosti iz ove točke Poziva, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Dostatan dokaz da ne postoje osnove za isključenje iz ove točke za gospodarske subjekte s poslovnim nastanom u Republici Hrvatskoj je izjava sukladno prethodnom stavku. Obrazac izjave je sastavni dio ovog Poziva (Prilog 2).

Dokaz da ne postoje osnove za isključenje iz ove točke ne smije biti stariji od 3 mjeseca od dana objave Poziva.

1. **SPOSOBNOST ZA OBAVLJANJE PROFESIONALNE DJELATNOSTI**
	1. **Upis u sudski, obrtni, strukovni ili drugi odgovarajući registar države sjedišta gospodarskog subjekta**

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava ne smiju biti stariji od tri mjeseca računajući od dana objave ovog Poziva.

1. **TEHNIČKA SPOSOBNOST**

U ovom postupku nabave naručitelj određuje uvjete tehničke i stručne sposobnosti kojima se osigurava da gospodarski subjekt ima iskustvo potrebno za izvršenje ugovora o nabavi na odgovarajućoj razini kvalitete. Svi uvjeti tehničke i stručne sposobnosti su vezani uz predmet nabave i razmjerni predmetu nabave.

# Popis radova izvršenih u godini u kojoj je započeo postupak nabave i tijekom pet godina koje prethode toj godini

Gospodarski subjekt mora dokazati da je u godini u kojoj je započeo postupak nabave i tijekom pet godina koje prethode toj godini uredno izveo radove iste ili slične predmetu nabave čija zbrojena vrijednost iznosi najmanje 46.000,00 EUR bez PDV-a s tim da minimalno jedna pojedinačna vrijednost radova treba iznositi najmanje 23.000,00 EUR bez PDV-a.

Pod sličnim radovima smatra se izvođenje radova građenja objekata visokogradnje, odnosno izvedba građevinskih i drugih radova (pripremni, zemljani, konstruktorski, instalaterski, završni te ugradnja građevnih proizvoda, opreme ili postrojenja) kojima se gradi nova građevina, rekonstruira, održava ili uklanja postojeća građevina.

Kao dostatan dokaz Naručitelj će prihvatiti:

* Popis radova izvršenih u godini u kojoj je započeo postupak nabave i pet godina koje prethode toj godini. Popis sadržava ili mu se prilaže potvrda druge ugovorne strane o urednom izvođenju i ishodu najvažnijih radova.

Popis minimalno treba sadržavati:

* naziv druge ugovorne strane,
* podatke o vrsti radova ili opis izvedenih radova,
* vrijednost radova bez PDV-a,
* datum izvršenja radova, odnosno podatke sukladno Prilogu 3.

Potvrda/e druge ugovorne strane o urednom izvođenju i ishodu najvažnijih radova minimalno treba sadržavati:

* naziv i sjedište druge ugovorne strane,
* naziv i sjedište izvođača,
* naziv ugovora,
* popis izvedenih radova obuhvaćenih ugovorom uz navod o vrsti građevine,
* vrijednost izvedenih radova po ugovoru bez PDV-a,
* datum i mjesto izvođenja radova,
* navod o urednom izvođenju i ishodu najvažnijih radova,
* pečat i potpis osobe ovlaštene za zastupanje druge ugovorne strane.

Ako je gospodarski subjekt izvodio radove kao dio ugovora u koji su bile uključene i druge vrste koje nisu vezane uz predmet nabave (iste ili slične predmetu nabave), u potvrdi obvezno treba navesti podatke o radovima istim ili sličnim predmetu nabave, a koje je gospodarski subjekt pružio samostalno.

U slučaju da je radove izvodila zajednica gospodarskih subjekata čiji član je sudionik u ovom postupku nabave, potvrda treba na jasan i nedvosmislen način sadržavati podatke koji se odnose na člana zajednice koji se nadmeće u ovom postupku i to popis izvedenih radova i njihovu vrijednost bez PDV-a obuhvaćenih ugovorom koje je izvršio taj član zajednice.

Naručitelj će vrijednosti izražene u kunama preračunavati i zaokruživati u eure uz primjenu fiksnog tečaja konverzije (1 EURO = 7,53450 HRK), a sve sukladno Zakonu o uvođenju eura kao službene valute u Republici Hrvatskoj (Narodne novine, broj: 57/22, 88/22).

U slučaju da gospodarski subjekt dokazuje minimalnu razinu tehničke i stručne sposobnosti izraženo u valuti različitoj od valute EURA isti se uvažava u vrijednosti prema srednjem tečaju Hrvatske narodne banke za navedenu valutu koji je u primjeni na dan objave ovog Poziva.

# Obrazovne i stručne kvalifikacije pružatelja usluge i/ili osoba njegova voditeljskog kadra, a posebice osobe ili osoba odgovornih za pružanje usluga

Gospodarski subjekt mora dokazati da će imati na raspolaganju stručnjake potrebne za izvršenje ugovora i to:

* najmanje jednog (1) inženjera gradilišta/ voditelja radova građevinske ili arhitektonske struke
* najmanje jednog (1) inženjera gradilišta/ voditelja radova elektrotehničke struke

Kao dostatan dokaz Naručitelj će prihvatiti:

* Izjavu ponuditelja kojom izjavljuje da će imati na raspolaganju navedenog stručnjaka (Prilog 4).

Nominirani stručnjak treba biti u mogućnosti komunicirati na hrvatskom jeziku i latiničnom pismu. Ako nominirani stručnjak ne poznaje hrvatski jezik i latinično pismo, odabrani ponuditelj obvezan je o vlastitom trošku koji mora biti uključen u cijenu ponude osigurati kvalificiranog prevoditelja.

Odabrani Ponuditelj obvezan je za izvršenje ugovora angažirati stručnjaka kojeg je naveo u svojoj ponudi. U slučaju da odabrani ponuditelj tijekom izvršenja ugovora iz objektivnih razloga nema više na raspolaganju predloženog stručnjaka kojeg je naveo u ponudi vezano uz ispunjavanje uvjeta sposobnosti, može od Naručitelja zatražiti prethodnu suglasnost za zamjenu stručnjaka. Pri tome predloženi novi stručnjak mora ispunjavati minimalno uvjete za stručnjaka tražene ovim Pozivom.

Ponuditelj može u izvršenju ugovora angažirati i veći broj stručnjaka. Naručitelj je u uvjetima sposobnosti zatražio minimalni broj stručnjaka koje gospodarski subjekt mora imati na raspolaganju. Bez obzira na navedene stručnjake ponuditelj je dužan u sklopu ponuđene cijene osigurati stručnjake svih potrebnih profila i zvanja za potpuno izvršenje ugovornih obaveza prema ovom Pozivu, a u skladu sa zakonskim propisima i pravilima struke.

* 1. **Dostava traženih dokumenata**

Dokumente tražene u točki 3., 4. i 5. ovog Poziva, ponuditelj može dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave.

Naručitelj može radi provjere istinitosti podataka:

* Od ponuditelja zatražiti dostavu izvornika ili ovjerenih preslika tih dokumenata u primjerenom roku i/ili
* Obratiti se izdavatelju dokumenata ili nadležnim tijelima.

Ako je dokumentacija koju je ponuditelj trebao dostaviti nepotpuna, nejasna ili ima neke nedostatke, naručitelj može, poštujući načela jednakog tretmana i transparentnosti, zahtijevati od ponuditelja da dopune, pojasne ili otklone nedostatke u primjerenom roku ne kraćem od 5 dana.

Ukoliko se utvrdi da je ponuditelj dostavio lažne podatke, Naručitelj će ga isključiti iz postupka nabave.

1. **KRITERIJ ZA ODABIR PONUDE**

Naručitelj donosi Odluku o odabiru ekonomski najpovoljnije ponude prema kriteriju za odabir ponude.

Budući da naručitelj ne može koristiti pravo na pretporez uspoređuje cijene ponuda s porezom na dodanu vrijednost.

|  |  |  |  |
| --- | --- | --- | --- |
| **Redni broj** | **Kriterij** | **Broj bodova** | **Ponder** |
| 1. | Cijena ponude (C) | 80 | 80% |
| 2. | Jamstveni rok (JR) | 20 | 20% |
|  | **Maksimalni broj bodova** | **100** | **100%** |

1. Cijena ponude

Ponuda s najniže ponuđenom cijenom dobiva 80 bodova, a ostale ponude se boduju prema formuli:

**C = (Cmin/Cpp) x 80**

Pri čemu su:

C – broj bodova koji je ponuda dobila za ponuđenu cijenu

Cmin – najniža ponuđena cijena

Cpp – cijena promatrane ponude

1. Jamstveni rok

**Maksimalni broj bodova koji gospodarski subjekt može ostvariti prema ovom kriteriju je 20 bodova.**

Naručitelj kao drugi kriterij određuje dulje trajanje jamstva ponuditelja za otklanjanje nedostataka u jamstvenom roku, odnosno u razdoblju odgovornosti za nedostatke radova u odnosu na minimalno obvezno trajanje jamstva ponuditelja za otklanjanje nedostataka u jamstvenom roku

**Minimalan jamstveni rok je 24 mjeseca, a maksimalni rok koji se uzima u obzir je 60 mjeseci.**

Ponuda u kojoj je iskazan minimalni jamstveni rok (24 mjeseca) dobiva 0 bodova.

Ponuda u kojoj je iskazan najduži jamstveni rok (60 mjeseci) dobiva 20 bodova.

Naručitelj će za ponuđeni jamstveni rok, koji je duži od minimalnog, dodijeliti bodove prema formuli:

**JR= (Jo/Jn)x20**

Pri čemu su:

JR- broj bodova po kriteriju za ponuđeni jamstveni rok

Jo- jamstveni rok koji je ponuđen u ponudi koja se ocjenjuje

Jn - najduži ponuđeni jamstveni rok (maksimalno 60 mjeseci)

Jamstveni rok moguće je iskazivati isključivo cijelim brojem (ne decimalnim) u mjesecima (npr. 24, 36, 48 i sl.),

Trajanje jamstvenog roka dostavlja se u obliku Izjave ponuditelja (Prilog 5)

**Izjavu o jamstvenom roku gospodarski subjekt dostavlja u sklopu ponude.**

Ukoliko se nudi jamstveni rok duži od 60 mjeseci, smatrat će se da je ponuđen maksimalni rok koji se uzima u obzir.

Ukoliko ponuditelj nudi jamstveni rok kraći od 24 mjeseca, smatrat će se da je ponuđen minimalni rok koji se uzima u obzir.

Ukoliko Izjava nije dostavljena u sklopu ponude ili ako ne sadrži navod o trajanju jamstvenog roka Naručitelj će smatrati da ponuditelj nudi minimalan jamstveni rok, te će ponuditelju dodijeliti nula bodova.

1. Određivanje najpovoljnije ponude prema navedenim kriterijima za odabir ekonomski najpovoljnije ponude:

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu.

Najpovoljnija je ona ponuda koja je ostvarila ukupni najveći broj bodova zaokruženih na dvije decimale prema svim navedenim kriterijima prema slijedećoj formuli:

**Ub = C + JR**

Pri čemu su:

Ub - ukupan broj bodova

C – broj bodova po kriteriju cijene

JR - broj bodova po kriteriju jamstveni rok

Za ugrađenu opremu, jamstveni rok se daje sukladno garanciji proizvođača pojedine opreme,
odnosno, sukladno minimalnim zahtjevima naručitelja iz troškovnika za pojedinu opremu.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **CIJENA PONUDE**

Cijena ponude piše se u brojkama u apsolutnom iznosu zaokruženo na dvije decimale.

Cijena ponude obuhvaća sve stavke troškovnika.

Ponuđene jedinične cijene su fiksne i nepromjenjive za cijelo vrijeme ispunjenja ugovornih obveza i neće se mijenjati za vrijeme važenja Ugovora osim u slučaju primjene čl. 627. i 629. Zakona o obveznim odnosima (NN 35/05, 41/08, 125/11, 78/15, 29/18, 126/21 i 114/22), a koja se temelji na Zaključku o ublažavanju posljedica globalnog poremećaja na tržištima građevinskih materijala i proizvoda (NN 71/2022).

Cijena ponude bez poreza na dodanu vrijednost pokriva sve posredne i neposredne troškove za materijale, strojeve i izvedbu radova do potpune gotovosti, kao i sve dodatne obveze koje na temelju ovog ugovora treba izvršiti Izvođač (npr. obveze stručne i poslovne suradnje, nostrifikacije, kontrole i sve ostale troškove urednog poslovanja).

Osim u troškovniku, cijenu ponude bez PDV-a, PDV i cijenu ponude s PDV-om potrebno je upisati u Ponudbeni list (Prilog 1).

Kada cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

1. **ROK, NAČIN I UVJETI PLAĆANJA**

Nakon sklapanja Ugovora, za vrijeme izvođenja radova, izvođač radova dostavlja privremenu obračunsku situaciju i/ili račun izvoditelja radova Naručitelju.

Naručitelj provodi kontrolu, ovjeru i evidenciju privremene obračunske situacije i/ili računa izvođača radova ovjerenog po stručnom nadzoru te je dužan iste pravovremeno dostavljati Ministarstvu znanosti, obrazovanja i mladih putem Zahtjeva za plaćanje po Sporazumu.

**Ministarstvo se obavezuje izvršavati plaćanje izravno izvođaču radova prema Zahtjevu za plaćanje po Sporazum u roku do 30 dana od dana dostave Zahtjeva za plaćanje po Sporazumu.**

Ponuditelj - izvođač radova dostavlja Naručitelju vjerodostojnu dokumentaciju koja je temelj za isplatu:

* računi, privremene/okončane situacije ovjerene od stručnog nadzora i ovlaštene osobe Naručitelja za praćenje radova,
* preslike parice građevinske knjige s dokaznicom mjera uz priloženo izvješće stručnog nadzora.

**Privremenim situacijama** obračunava se vrijednost radova izvedenih u toku izvođenja radova. Privremene situacije ispostavljaju se za razdoblje od mjesec dana u primjerenom roku nakon proteka razdoblja na koje se odnosi.

**Okončanu situaciju** izvođač sastavlja i podnosi na isplatu nakon primopredaje izvedenih radova. Okončanoj situaciji mora biti priložen potpisan i ovjeren Zapisnik o primopredaji.

Ministarstvo znanosti, obrazovanja i mladih obvezuje se da će radove iz predmeta nabave plaćati na temelju ispostavljenih ovjerenih privremenih situacija tijekom izvođenja radova i ovjerene okončane situacije nakon izvršene primopredaje.

Radove koje će izvesti podugovaratelji Ministarstvo znanosti, obrazovanja i mladih će neposredno platiti podugovarateljima. Ponuditelj mora svom računu odnosno situaciji obvezno priložiti račune odnosno situacije svojih podugovaratelja koje je prethodno potvrdio.

Privremene situacije i okončanu situaciju Izvođač izrađuje i dostavlja u četiri primjerka na ovjeru Nadzornom inženjeru na gradilištu.

Izvođač će ispostaviti privremene situacije na pregled nadzornom inženjeru Naručitelja najkasnije do 10-tog dana u mjesecu za radove izvedene u proteklom mjesecu. Privremene situacije se izdaju sa stanjem i obračunom stvarno izvedenih radova do zadnjega dana u mjesecu.

Okončanu situaciju izvođač sastavlja i podnosi na isplatu nakon primopredaje izvedenih radova u najdužem roku od 30 dana od uspješne primopredaje radova. Okončanoj situaciji mora biti priložen potpisan i ovjeren Zapisnik o primopredaji u kojem mora biti naznačeno da su radovi kvalitetno izvedeni, a ako nisu, koja se vrijednost (iznos) trajno odbija na ime kvalitete odnosno kašnjenja, a koji se iznos zadržava do izvedbe po traženoj kvaliteti.

Ministarstvo znanosti, obrazovanja i mladih će iznos do 90% ukupno ugovorene cijene isplaćivati prema privremenim situacijama ovjerenim od strane nadzornog inženjera koji potvrđuje da su radovi izvršeni, odnosno temeljem izvršenih radova uz primopredajni zapisnik. Preostali iznos od 10% isplatit će se po obračunu izvršenih radova putem okončane situacije, koju će Izvođač predati Naručitelju nakon pregleda, izvršenog prilikom primopredaje radova i otklona eventualnih nedostataka koji su utvrđeni navedenim pregledom, te dostavljenog primopredajnog zapisnika.

1. **UPUTA O ISPRAVNOM NAČINU IZRADE PONUDE**

Pri izradi ponude ponuditelj se mora pridržavati zahtjeva i uvjeta iz ovog Poziva.

Ponuda, zajedno sa pripadajućom dokumentacijom, izrađuje se na hrvatskom jeziku i latiničnom pismu.

* 1. **Sadržaj ponude**

Ponuda treba sadržavati:

1. Ponudbeni list (ispunjen, potpisan i pečatiran od strane ovlaštene osobe ponuditelja),
2. Troškovnik (ispunjen, potpisan i pečatiran od strane ovlaštene osobe ponuditelja),
3. Dokumente tražene u točkama 3., 4. i 5. ovog Poziva,
4. Izjavu o jamstvenom roku za otklanjanje nedostataka (Prilog 5),
5. Izjavu o prihvaćanju Smjernica Svjetske banke (Prilog 6).
	1. **Način izrade ponude**

Ponuda se izrađuje u papirnatom obliku na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se predaje u izvorniku.

Ponuda se uvezuje na način da se onemogući naknadno vađenje ili umetanje listova.

Ako je ponuda izrađena u dva ili više dijelova, svaki dio se uvezuje na način da onemogući naknadno vađenje ili umetanje listova.

Propisani tekst Poziva na dostavu ponuda ne smije se mijenjati i nadopunjavati.

Ponude se pišu neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

1. **NAČIN DOSTAVE PONUDE**

Ponuda mora biti izrađena u skladu s točkom 9. ovog Poziva, te se dostavlja u papirnatom obliku, u zatvorenoj omotnici.

Do isteka roka za dostavu ponuda ponuditelj može dostaviti izmjenu ili dopunu svoje ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava dostavlja se na isti način kao i ponuda s obveznom naznakom da se radi o odustajanju ponude.

Ponuda pristigla nakon isteka roka za dostavu ponuda neće se otvarati, te će se kao zakašnjela ponuda vratiti ponuditelju koji ju je dostavio.

Alternativna ponuda nije dopuštena u ovom postupku nabave.

* 1. **Mjesto dostave ponude**

Zadarska županija, Zrinsko Frankopanska 8, 23000 Zadar

* 1. **Način dostave ponude**

Ponuda se dostavlja u zatvorenoj poštanskoj omotnici neposredno na pisarnicu naručitelja ili preporučenom poštanskom pošiljkom na adresu naručitelja iz točke 10.1. ovog Poziva.

Na zatvorenoj omotnici mora biti naznačeno:

- na prednjoj strani omotnice:

**ZADARSKA ŽUPANIJA**

Zrinsko Frankopanska 8

23000 Zadar

Ponuda za izvođenje radova na uređenju školske kuhinje u OŠ Novigrad - NE OTVARAJ

Evidencijski broj nabave: 77-24-JN-SB

- na poleđini ili u gornjem lijevom kutu omotnice:

Naziv i adresa ponuditelja

OIB ponuditelja

* 1. **Rok za dostavu ponude**

Krajnji rok za dostavu ponude je **25. srpnja 2024. godine do 10:00 sati**, bez obzira na način dostave.

1. **JAMSTVA**

# Jamstvo za uredno ispunjenje ugovora

Odabrani ponuditelj se obvezuje ishoditi i predati Naručitelju jamstvo za uredno ispunjenje ugovora, najkasnije u roku od deset (10) kalendarskih dana od dana obostranog potpisa ugovora u vrijednosti 10% (deset posto) ugovorenog iznosa bez poreza na dodanu vrijednost, u obliku bjanko zadužnice ili zadužnice koje moraju biti ovjerene kod javnog bilježnika i popunjene u skladu s Pravilnikom o obliku i sadržaju bjanko zadužnice (Narodne novine, broj 115/12, 82/17, 154/22), odnosno Pravilnikom o obliku i sadržaju zadužnice (Narodne novine, broj: 115/12, 82/17, 154/22).

Jamstvo za uredno ispunjenje ugovora važeće je do primopredaje objekta i dostave jamstva za otklanjanje nedostataka u jamstvenom roku.

Odabrani ponuditelj može i uplatiti novčani polog u iznosu od 10% vrijednosti ugovora (bez PDV-a). Podaci za uplatu novčanog pologa:

Naziv primatelja: Zadarska županija

IBAN primatelja: HR4424020061800013007

Model: 68

Poziv na broj: 5312-OIB (uplatitelja)

Opis plaćanja: jamstvo za uredno ispunjenje ugovora, ev.br. 77-24-JN-SB.

Uplata se potvrđuje kopijom uplate, odnosno bilo kojim dokumentom na kojem je razvidno da je uplaćen iznos na IBAN Naručitelja i dostavlja se na dokaziv način (elektroničkom poštom, preporučenom poštom ili na drugi dokaziv način) najkasnije u roku od deset (10) kalendarskih dana od dana obostranog potpisa ugovora.

U slučaju zajednice gospodarskih subjekata jamstvo za uredno ispunjenje ugovora može dostaviti bilo koji član iz zajednice gospodarskih subjekata, u cijelosti ili parcijalno s članom/-vima, pod uvjetom da jamstvo za uredno ispunjenje ugovora, u bilo kojem slučaju treba biti u obliku i iznosu kako je traženo ovom točkom.

U slučaju nedostavljanja jamstva za uredno ispunjenje ugovora nakon proteka roka od deset (10) kalendarskih dana od dana obostranog potpisa ugovora Naručitelj je ovlašten jednostrano raskinuti ugovor uz zadržavanje prava na naknadu štete.

Jamstvo za uredno ispunjenje ugovora naplatit će se u slučaju povrede ugovornih obveza od strane odabranog ponuditelja i nedostavljanja jamstva za otklanjanje nedostataka u jamstvenom roku.

Ako jamstvo za uredno ispunjenje ugovora ne bude naplaćeno, naručitelj će ga vratiti odabranom ponuditelju nakon primopredaje objekta i dostave jamstva za otklanjanje nedostataka u jamstvenom roku.

# Jamstvo za otklanjanje nedostataka u jamstvenom roku

Odabrani ponuditelj je obvezan u roku od 10 (deset) kalendarskih dana od dana uspješno obavljene primopredaje radova, naručitelju, bez odgode, dostaviti jamstvo za otklanjanje nedostataka u jamstvenom roku.

Jamstvo za otklanjanje nedostataka u jamstvenom roku dostavlja se u obliku bjanko zadužnice ili zadužnice koje moraju biti ovjerene kod javnog bilježnika i popunjene u skladu s Pravilnikom o obliku i sadržaju bjanko zadužnice (Narodne novine, broj 115/12, 82/17, 154/22), odnosno Pravilnikom o obliku i sadržaju zadužnice (Narodne novine, broj: 115/12, 82/17, 154/22) u iznosu od 10% (deset posto) ukupne vrijednosti izvedenih radova bez poreza na dodanu vrijednost.

Rok valjanosti jamstva mora biti u skladu s duljinom ponuđenog jamstvenog roka (Kriterij za odabir ponude) računajući od dana uspješno obavljene primopredaje radova.

Umjesto navedenog, odabrani ponuditelj može i uplatiti novčani polog u iznosu od 10% ukupne vrijednosti izvedenih radova bez poreza na dodanu vrijednost. Polog se u odgovarajućem iznosu uplaćuje u korist naručitelja. Pod svrhom plaćanja potrebno je navesti da se radi o jamstvu za otklanjanje nedostataka, ev.br. 77-24-JN-SB.

Uplata se potvrđuje kopijom uplate, odnosno bilo kojim dokumentom na kojem je razvidno da je uplaćen iznos na IBAN naručitelja i dostavlja se na dokaziv način (elektroničkom poštom, preporučenom poštom ili na drugi dokaziv način) najkasnije u roku od deset (10) kalendarskih dana od dana uspješno obavljene primopredaje radova.

U slučaju zajednice gospodarskih subjekata jamstvo za otklanjanje nedostataka u jamstvenom roku može dostaviti bilo koji član iz zajednice gospodarskih subjekata, u cijelosti ili parcijalno s članom/vima, pod uvjetom da jamstvo za otklanjanje nedostataka u jamstvenom roku, u bilo kojem slučaju treba biti u obliku i iznosu kako je traženo ovom točkom.

Jamstvo za otklanjanje nedostataka u jamstvenom roku naručitelj će aktivirati u slučaju kada Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete do iznosa koji je potreban za otklanjanje nedostataka u jamstvenom roku i/ili pretrpljenu štetu.

Ukoliko odabrani ponuditelj ne dostavi jamstvo za otklanjanje nedostataka u jamstvenom roku kako je propisano ovom točkom, naručitelj ima pravo naplatiti jamstvo za uredno ispunjenje ugovora u iznosu potrebnog jamstva za otklanjanje nedostataka u jamstvenom roku ili odbiti navedeni iznos od bilo kojeg dospjelog računa odabranog ponuditelja. U slučaju naknadne dostave ispravnog i valjanog jamstva za otklanjanje nedostataka u jamstvenom roku naručitelj će izvršiti povrat iznosa naplaćenog iz jamstva za uredno ispunjenje ugovora, odnosno zadržanog iznosa.

Neiskorišteno jamstvo naručitelj će vratiti Izvođaču nakon proteka ponuđenog jamstvenog roka.

1. **POSEBNI UVJETI ZA IZVRŠENJE UGOVORA**

# Vremenski plan izvođenja radova

Odabrani ponuditelj je dužan, prije početka izvođenja radova, a najkasnije u roku od 10 dana od dana uvođenja u posao, pripremljenu dokumentaciju detaljno proučiti i Naručitelja upozoriti na moguće nedostatke ili nejasnoće i u svezi s tim tražiti pismene upute, a u suprotnom gubi pravo na isticanje prigovora na istu.

Odabrani ponuditelj je obvezan u roku od deset (10) kalendarskih dana od dana uvođenja u posao izraditi i predati Naručitelju i nadzornom inženjeru na odobrenje vremenski odnosno terminski plan izvođenja radova. Pri izradi vremenskog plana nije potrebno iskazivati rokove izvođenja radova po datumima, nego definirati trajanje svake vrste radova vodeći računa o krajnjem roku izvođenja.

Odabrani ponuditelj je dužan redovito ažurirati vremenski plan izvođenja radova sukladno stvarnoj dinamici izvođenja radova te ga ažuriranog dostavljati na odobrenje predstavniku naručitelja i nadzornom inženjeru.

Vremenski plan i sve njegove izmjene moraju biti prihvaćene i ovjerene od strane naručitelja i nadzornog inženjera.

Predajom ponude smatra se da je Ponuditelj suglasan da će vremenski plan radova uskladiti s potrebama i planovima Naručitelja te uputama Naručitelja.

# Izvođenje radova

Odabrani ponuditelj, to jest izvođač dužan je graditi, to jest izvoditi radove u skladu sa Zakonom o gradnji te ostalim zakonima i podzakonskim propisima koji reguliraju područje prostornog uređenja i gradnje, troškovniku, tehničkim propisima, posebnim propisima i pravilima struke.

Izvođač je dužan, u skladu s člankom 133. Zakona o gradnji (NN 153/13, 20/17, 39/19, 125/19) te posebnim zakonom gradilište držati uređenim. Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

Gradilište mora imati uređene instalacije u skladu s propisima. Na gradilištu je potrebno predvidjeti i provoditi mjere zaštite na radu te ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda te buka svodi na najmanju mjeru.

Gradilište mora biti osigurano u skladu s člankom 134. Zakonu o gradnji (NN 153/13, 20/17, 39/19, 125/19) i ograđeno radi sigurnosti prolaznika i sprječavanja nekontroliranog pristupa ljudi na gradilište. Ograđivanje gradilišta nije dopušteno na način koji bi mogao ugroziti prolaznike.

Gradilište mora biti označeno pločom koja obvezno sadrži ime, odnosno tvrtku investitora, projektanta, Izvođača i osobe koja provodi stručni nadzor građenja, naziv i vrstu građevine koja se gradi, naziv i oznaku glavnog projekta, ako je primjenjivo, datum prijave početka građenja.

Izvođač je obvezan po potpisu Zapisnika o primopredaji radova, s gradilišta odvesti i ukloniti svu svoju opremu, višak materijala, krupni i sitni otpad i privremene objekte. Izvođač je dužan gradilište i radove ostaviti u čistom i sigurnom stanju. Ako Izvođač unutar dva mjeseca od potpisa Zapisnika o primopredaji radova ne ukloni opremu, višak materijala, krupni i sitni otpad i privremene objekte, Naručitelj će ukloniti iste, a Izvođač je obvezan Naručitelju nadoknaditi troškove vezane za uklanjanje viška materijala, krupnog i sitnog otpada i privremenih radova, kao i za vraćanje gradilišta u čisto i sigurno stanje, bez potrebe da Naručitelj opravda te troškove.

# Ugovorna kazna

Ako odabrani ponuditelj, to jest izvođač prekorači rok završetka ugovorenih radova dužan je Naručitelju platiti ugovornu kaznu za svaki kalendarski dan prekoračenja ugovorenog roka u visini 1‰ (jednog promila) od ugovorene cijene bez poreza na dodanu vrijednost s tim da ukupni iznos ugovorne kazne ne može prijeći 5% (pet posto) ugovorene cijene bez poreza na dodanu vrijednost.

Naplata ugovorne kazne obavit će se po okončanoj situaciji, odbijanjem/umanjenjem od ukupne vrijednosti izvršenih radova ili putem jamstva za uredno ispunjenje ugovora ili iznos podnijeti odabranom ponuditelju kao poseban račun.

1. **UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA**

Svaki gospodarski subjekt koji izvodi radove mora posjedovati sva potrebna ovlaštenja sukladno odredbama Zakona o poslovima i djelatnostima prostornog uređenja i gradnje (NN 78/15, 118/18, 110/19). Točnije, ukoliko neki gospodarski subjekt izvodi radove na građevini, isti mora poštivati odredbe predmetnog zakona te će naručitelj uvjete propisane gore navedenim zakonom tražiti od svakog gospodarskog subjekta, jer je to važan zakonski preduvjet za izvođenje radova.

**7.15.a)** Temeljem članka 29. Zakona o poslovima i djelatnostima prostornog uređenja i gradnje (NN 78/15, 118/18, 110/19) radove na građevini može izvoditi pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova koja ispunjava uvjete propisane Zakonom o poslovima i djelatnostima prostornog uređenja i gradnje (NN 78/15, 118/18, 110/19) te posebnim propisima kojima se uređuje gradnja.

*Dokumenti kojima odabrani gospodarski subjekt/ ponuditelj dokazuje da ispunjava zahtjeve koji moraju biti ispunjeni sukladno posebnim propisima iz ove točke:*

**PRAVNA OSOBA S NASTANOM U REPUBLICI HRVATSKOJ**

- Ukoliko je odabrani ponuditelj pravna osoba koji ima poslovni nastan u Republici Hrvatskoj odnosno osoba koja je državljanin Republike Hrvatske, sukladno članku 29. Zakona o poslovima i djelatnostima prostornog uređenja i gradnje (NN 78/15, 118/18, 110/19), dostavlja:

* upis u sudski, obrtni, strukovni ili drugi odgovarajući registar Republike Hrvatske

**STRANE OSOBE ovaj uvjet ispunjavaju sukladno Glavi VIII. Zakona o poslovima i djelatnostima prostornog uređenja i gradnje (NN 78/15, 118/18, 110/19)**

*Preporuka stranim gospodarskim subjektima:*

*Pogledati internetske stranice* [*https://mgipu.gov.hr/UserDocsImages/8178*](https://mgipu.gov.hr/UserDocsImages/8178)

**7.15.b)** Sukladno čl. 30.Zakona o poslovima i djelatnostima prostornog uređenja i gradnje (NN 78/15, 118/18, 110/19)*, Izvođač mora u obavljanju djelatnosti građenja imati zaposlenog inženjera gradilišta i/ili voditelja radova, ovisno o radovima koje izvodi, osim u slučajevima iz članka 25.b stavka 3. predmetnog Zakona, u kojem slučaju sudjelovanje te osobe u građenju građevine koju gradi može osigurati sklapanjem ugovora o poslovnoj suradnji s drugim izvođačem koji izvodi radove na istoj građevini i ima zaposlenu takvu osobu.*

Izvođač imenuje inženjera gradilišta, odnosno voditelja radova u svojstvu osobe koja vodi građenje, odnosno pojedine radove. Inženjer gradilišta, odnosno voditelj radova odgovoran je izvođaču za provedbu obveza iz članka 54. Zakona o gradnji (NN 153/13, 20/17, 39/19, 125/19).

***Dokumenti kojima odabrani gospodarski subjekt/ ponuditelj dokazuje da ispunjava zahtjeve koji moraju biti ispunjeni sukladno posebnim propisima iz ove točke:***

* dokaz o zaposlenju inženjera gradilišta i/ili voditelja radova (Elektronički zapis o radnopravnom statusu stručnjaka) ili ugovor o poslovnoj suradnji s drugim izvođačem koji izvodi radove na istoj građevini, uz koji se dostavlja dokaz o upisu u sudski, obrtni, strukovni ili drugi odgovarajući registar Republike Hrvatske i dokaz o zaposlenju inženjera gradilišta i/ili voditelja radova (Elektronički zapis o radnopravnom statusu stručnjaka)
1.

**7.15.c.** Inženjer gradilišta i/ili voditelj radova (uvjeti koje moraju ispunjavati nominirani stručnjaci):

Sukladno članku 29. Zakona o poslovima i djelatnostima prostornog uređenja i gradnje (NN 78/15, 118/18, 110/19), Izvođač je dužan osigurati da pojedini rad obavlja osoba koja ima odgovarajuće stručne kvalifikacije.

***Dokumenti kojima nominirani stručnjaci dokazuju da ispunjavaju zahtjeve koji moraju biti ispunjeni sukladno posebnim propisima:***

Inženjer gradilišta i/ili voditelj radova koji je **državljanin Republike Hrvatske**, sukladno člancima 24.,25. te 25.a i 25.b Zakona o poslovima i djelatnostima prostornog uređenja i gradnje (NN 78/15, 118/18, 110/19) te članka 23. stavak 1. Zakona o komori arhitekata i komorama inženjera u graditeljstvu i prostornom uređenju (NN 78/15, 114/18, 110/19), dostavlja:

* dokaz da je završio preddiplomski sveučilišni studij i stekao akademski naziv sveučilišni prvostupnik (baccalaureus) inženjer odgovarajuće struke ili stručni studij i stekao stručni naziv stručni prvostupnik (baccalaureus) inženjer odgovarajuće struke ako je tijekom cijelog svog studija stekao najmanje 180 ECTS bodova, odnosno koja je na drugi način propisan posebnim propisom stekao odgovarajući stupanj obrazovanja odgovarajuće struke i
* ima položen stručni ispit

**ili**

* uvjerenja, odnosno potvrde nadležnih komora o upisu u imenik inženjera gradilišta/voditelja radova odgovarajuće struke.

**STRANE OSOBE** ovaj uvjet ispunjavaju sukladno Glavi VIII. Zakona o poslovima i djelatnostima prostornog uređenja i gradnje (NN 78/15, 118/18, 110/19).

**U svrhu dokazivanja ispunjenja uvjeta propisanih posebnim zakonom odabrani ponuditelj će dostaviti naručitelju preslike traženih potrebnih dokumenata nakon izvršnosti odluke o odabiru, a prije potpisa ugovora**.

1. **PRIHVAĆANJE SMJERNICA SVJETSKE BANKE O SUZBIJANJU KORUPCIJE I OKVIRA ZA SANKCIJE**

Ponuditelj je obvezan kao dio svoje ponude dostaviti potpisanu i ovjerenu Izjavu o prihvaćanju Smjernica Svjetske banke (Prilog 6) o suzbijanju korupcije i okvira za sankcije. Potpisana Izjava također će biti sastavni dio ugovora s odabranim ponuditeljem.

1. **UPRAVLJANJE DRUŠTVENIM RIZICIMA I RIZICIMA ZAŠTITE OKOLIŠA**

**DRUŠTVENE TEME I ZAŠTITA OKOLIŠA**

Naručitelj i Izvođač dužni su, sukladno

* Planu o uključivanju dionika Ministarstva znanosti, obrazovanja i mladih – SEP (dostupnom na poveznici: [SEP - Stakeholder Engagement Plan](https://mzo.gov.hr/UserDocsImages/dokumenti/EUfondovi/OPU-Hrv/Stakeholder-Engagement-Plan-SEP-Towards-Sustainable-Equitable-and-Efficient-Education-Project.pdf)) i
* jedinstvenom školskom Planu uključivanja dionika za školu gdje se provode radovi (SEP\_OŠ\_Novigrad – objavljen na mrežnoj stranci škole/škola gdje se provode radovi)

osigurati da se relevantne i razumljive informacije o provođenju radova pravodobno komuniciraju s dionicima uključenim u projekt Eksperimentalnog programa cjelodnevne škole, uključujući ključne dionike škole, kao i ostale dionike u lokalnoj zajednici.

SEP definira i mehanizam pravne zaštite (GRM), čime je ključnim dionicima omogućeno izražavanje eventualnih pritužbi, pohvala ili mišljenja u vezi predmetnih radova. Pritužbe se mogu dostaviti na adresu e-pošte: seecroatia@mzo.hr ili se mogu dostaviti zemaljskom poštom na adresu: Ministarstvo znanosti, obrazovanja i mladih, Donje Svetice 38, 10 000 Zagreb s naznakom „Cjelodnevna škola – pritužba“. Pritužba mora sadržavati: Ime i prezime/naziv podnositelja zahtjeva, adresu, telefon, adresu e-pošte i opis nepravilnosti/pritužbe/žalbe/pohvale.

Izvođač radova je dužan osigurati da se svi radovi te bilo koja druga aktivnost na projektu, provode u skladu sa svim relevantnim nacionalnim propisima, Okvirom za upravljanje okolišnim i socijalnim pitanjima Svjetske banke, Smjernicama za zaštitu okoliša, zdravlje i sigurnost Svjetske banke te dobroj međunarodnoj industrijskoj praksi koja se između ostalog odnose na pitanja zaštite okoliša i prirode, rada, zaštite i sigurnosti na radu i druga pitanja. U slučaju da se nacionalno zakonodavstvo te politike i smjernice Svjetske banke razlikuju, ono strože će prevladati. Svi prepoznati zahtjevi vezani za upravljanje okolišnim i društvenim rizicima navedeni su u projektnom Okviru upravljanja okolišnim i društvenim rizicima (engl. Environmental and Social Management Framework - ESMF), projektnim Planovima upravljanja okolišem i socijalnim pitanjima (engl. Environmental and Social Management Plans – ESMPs), Procedurama upravljanja radom (engl. Labor Management Procedure - LMP), Planu uključivanja zainteresiranih strana (engl. Stakeholder Engagement Plan – SEP) i Planu mjera za zaštitu okoliša i socijalne standarde (engl. Environmental and Social Commitment Plan - ESCP). Provedba svih gore navedenih okolišnih i društvenih zahtjeva obvezna je za izvođača kao i sve podizvođače.

Plaćanje za ispunjavanje zahtjeva vezanih za upravljanje okolišnim i društvenim rizicima je supsidijarna obveza izvođača obuhvaćena cijenama navedenim pod stavkama ili aktivnostima Troškovnika. Na primjer, troškovi osiguranja sustava sigurnosti na radnom mjestu, uključujući mjere potrebne za sigurnost prometa, pokrivaju se cijenama ponuditelja za relevantne stavke radova.

Odabrani Ponuditelj je dužan deset (10) radnih dana nakon potpisa ugovora o nabavi dostaviti preciznu i sveobuhvatnu Strategiju upravljanja okolišnim i socijalnim rizicima i Planove provedbe mjera ublažavanja okolišnih i socijalnih rizika (ES-MSIP), sukladne projektnom ESMF, LMP, ESMPs i SEP. Navedenim ES-MSIP-om moraju detaljno biti opisane radnje, materijali, oprema, upravljački procesi i drugo koje su Izvođač, kao i njegovi podugovaratelji, dužni primjenjivati tijekom opremanja.

Propust u izvršavanju obveza prema navedenim dokumentima (ESMF, ESMPs, SEP, LMP i ES-MSIP) prema odluci Naručitelja može dovesti do privremenog uskraćivanja plaćanja dijela radova na koje se takve aktivnosti odnose sve do trenutka dok izvođač ne izvrši svoje obveze.

Konačne verzije slijedećih dokumenata bit će dostavljene Izvođaču radova prije potpisa ugovora:

* Okvir upravljanja okolišnim i društvenim rizicima (ESMF)
* Postupci upravljanja radom (LMP) - sastavni dio dokumenta ESMF - dio 7.2.1.
* Plan provedbe mjera ublažavanja okolišnih i socijalnih rizika (ES-MSIP) - sastavni dio dokumenta ESMF (str. 149. - 151. i Tablica 16 Okolišne i društvene mjere ublažavanja - str. 136)
* Plan mjera za zaštitu okoliša i socijalne standarde (ESCP)
* Plan uključivanja dionika Ministarstva znanosti, obrazovanja i mladih (SEP MZOM)
* Plan uključivanja dionika škola u Eksperimentalnom programu (SEP škole)
1. **OSTALO**
	1. **Podaci o terminu obilaska lokacije ili neposrednog pregleda dokumenata koji potkrepljuju Poziv**

Gospodarskim subjektima se preporuča da prije podnošenja ponude prouče troškovnik, temeljem kojeg će se izvoditi predmetni radovi te se upoznaju s uvjetima izvođenja radova na lokaciji, budući da im se zbog nepoznavanja istih neće priznati pravo na kasniju izmjenu cijene ili bilo koje druge odredbe iz ovog Poziva.

Za predstavnike zainteresiranih gospodarskih subjekata, Naručitelj je predvidio mogućnost organizacije obilaska lokacije na kojoj se predviđa izvođenje predmetnih radova, svaki radni dan, odnosno od ponedjeljka do petka, u vremenu od 9:00 do 13:00 sati uz obveznu prethodnu najavu najmanje jedan dan prije planiranog dolaska kako bi se dogovorio točan termin obilaska i lokacije susreta za svakog subjekta pojedinačno.

Kontakt osoba vezano za uvid u mjesto izvođenja radova je ravnateljica Branka Maroja, tel. 023/375-077, e-mail: ured@os-novigrad.skole.hr

Troškove posjeta budućeg gradilišta snosi zainteresirani gospodarski subjekt za sebe.

* 1. **Popis gospodarskih subjekata s kojima je naručitelj u sukobu interesa**

Temeljem članka 80. Zakona o javnoj nabavi (Narodne novine, broj: 120/16, 114/22) Zadarska  županija kao naručitelj objavljuje popis gospodarskih subjekata s kojima je predstavnik naručitelja iz članka 76. stavka 2. točke 1. ZJN 2016. ili s njim povezana osoba u sukobu interesa:

* MAGNOLIA d.o.o., Crno 34/d, 23000 Zadar, OIB: 30081007311,
* 3LMC d.o.o. za savjetovanje, Radnička cesta 80, 10000 Zagreb, OIB: 92794184115,
* ZELENI PARK d.o.o. za oplemenjivanje zelenih površina, Crno 34/d, 23000 Zadar, OIB 74160832232.

# Obavijest o rezultatima nabave

Na osnovu rezultata pregleda i ocjene pristiglih ponuda od strane stručnog povjerenstva, ovlaštena osoba naručitelja donosi Odluku o odabiru ili Odluku o poništenju postupka nabave u roku od 30 dana od dana isteka roka za dostavu ponuda.

Odluka o odabiru ili poništenju zajedno sa Zapisnikom o otvaranju, pregledu i ocjeni ponuda dostavlja se ponuditeljima objavom na mrežnoj stranici Naručitelja ([www.zadarska-zupanija.hr](http://www.zadarska-zupanija.hr)).

Dostava se smatra obavljenom istekom dana objave.

* 1. **Posebne odredbe**

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

Obavijesti o eventualnim izmjenama poziva, te odgovore na upite zainteresiranih gospodarskih subjekata Naručitelj će javno objaviti na mrežnoj stranici.

Preporuča se ponuditeljima da tijekom roka za dostavu ponuda prate mrežnu stranicu Naručitelja.

* 1. **Žalba**

Temeljem članka 31. Pravilnika o provedbi postupaka jednostavne nabave (Službeni glasnik Zadarske županije, broj: 3/23, 19/23) žalba nije dopuštena.

**Prilog 1.**

**PONUDBENI LIST**

Predmet nabave: Izvođenje radova na uređenju školske kuhinje u OŠ Novigrad

**Evidencijski broj nabave:** 77-24-JN-SB

**Naručitelj:** Zadarska županija, Božidara Petranovića 8,23000 Zadar, OIB: 56204655363

|  |  |
| --- | --- |
| **PODACI O PONUDITELJU** |  |
| **Naziv ponuditelja** |  |
| **Adresa ponuditelja** |  |
| **OIB** |  |
| **Broj računa (IBAN)** |  |
| **Ponuditelj je u sustavu PDV-a (zaokružiti)** | **DA NE** |
| **Adresa e-pošte** |  |
| **Kontakt osoba ponuditelja** |  |
| **Broj telefona** |  |
| **Broj telefaxa** |  |

|  |  |
| --- | --- |
| **CIJENA PONUDE BEZ PDV-a** |  |
| **IZNOS PDV-a** |  |
| **CIJENA PONUDE S PDV-om** |  |

**Rok valjanosti ponude:** \_\_\_\_\_\_\_\_\_\_\_ dana

 Ovlaštena osoba ponuditelja

 Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog 2 - Ogledni primjerak izjave**

Temeljem članka 251. stavka 1. točka 1. i članka 265. stavka 2. Zakona o javnoj nabavi (Narodne novine, broj: 120/2016, 114/22), kao ovlaštena osoba za zastupanje gospodarskog subjekta dajem sljedeću:

**I Z J A V U   O   N E K A Ž NJ A V A N J U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

       (ime i prezime, adresa/prebivalište, OIB ili broj identifikacijskog dokumenta i izdavatelj istog)

kao osoba ovlaštena za zastupanje gospodarskog subjekta/ ponuditelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta/ponuditelja, OIB)

za sebe i za gospodarski subjekt te za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potrebno je navesti ime i prezime, adresa/prebivalište, OIB ili broj identifikacijskog dokumenta i izdavatelja istog za sve osobe koja su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta – za koje se daje izjava)

izjavljujem da nema okolnosti koje bi bile protivne odredbi članka 251. stavka 1. Zakona o javnoj nabavi (NN 120/16, 114/22), odnosno da nismo pravomoćnom presudom osuđeni za:

* 1. **sudjelovanje u zločinačkoj organizaciji, na temelju**
* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
	1. **korupciju, na temelju**
* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),
	1. **prijevaru, na temelju**
* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),
	1. **terorizam ili kaznena djela povezana s terorističkim aktivnostima, na temelju**
* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),
	1. **pranje novca ili financiranje terorizma, na temelju**
* članka 98. (financiranje terorizma) i članka 265. (pranje novca) Kaznenog zakona i
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),
	1. **dječji rad ili druge oblike trgovanja ljudima, na temelju**
* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

U \_\_\_\_\_\_\_\_\_\_\_\_\_\_\_\_\_\_\_\_\_\_\_ . godine.

MP Potpis davatelja izjave

**NAPOMENA:** Ovaj obrazac potpisuju osobe ili se daje za osobe (osim ovlaštene/ih osobe/a za zastupanje gospodarskog subjekta koja/e je/su za gospodarski subjekt i za sebe dao/dale Izjavu o nekažnjavanju na obrascu), koje su članovi upravnog, upravljačkog ili nadzornog tijela ili koje imaju ovlasti zastupanja, donošenja odluka ili nadzora toga gospodarskog subjekta, a koje su državljani Republike Hrvatske.

Sukladno članku 20. stavku 12. Pravilnika o dokumentaciji o nabavi te ponudama u postupcima javne nabave (NN br. 65/17, 75/20), izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili osoba koja ima ovlasti za zastupanje, donošenje odluka ili nadzora gospodarskog subjekta. U navedenom slučaju osoba ovlaštena za zastupanje gospodarskog subjekta može na jednoj izjavi dati izjavu i za sve osobe koje su članovi upravnog, upravljačkog ili nadzornog tijela ili osoba koja ima ovlasti za zastupanje, donošenje odluka ili nadzora gospodarskog subjekta.

Ovaj obrazac Izjave o nekažnjavanju **mora imati ovjereni potpis davatelja Izjave kod javnog bilježnika** ili kod nadležne sudske ili upravne vlasti ili strukovnog ili trgovinskog tijela u Republici Hrvatskoj.

**Prilog 3. - Popis glavnih radova izvedenih u godini u kojoj je započeo postupak nabave i tijekom 5 (pet) godina koje prethode toj godini**

|  |  |  |  |
| --- | --- | --- | --- |
| Naziv i sjedište druge ugovorne strane | Podaci i vrsti radova ili opis izvedenih radova | Vrijednost izvedenih radova po ugovoru (bez PDV-a) | Datum izvršenja ugovora |
|  |  |  |  |
|  |  |  |  |
|  |  |  |  |
|  |  |  |  |
| **UKUPNO:** |  |  |

Gore navedeno gospodarski subjekt potvrđuje potpisom ovlaštene osobe.

U \_\_\_\_\_\_\_\_\_, \_\_\_\_\_\_\_\_\_\_ 2024. godine.

MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime i potpis ovlaštene osobe)

**Prilog 4 -** **Izjava o stručnjacima koji će biti angažirani tijekom izvršenja ugovora**

Ja................................................................................................ kao osoba ovlaštena za zastupanje

(ime i prezime ovlaštene osobe)

...........................................................................................................................................................                                                (naziv i sjedište ponuditelja)

u svrhu dokazivanja tehničke i stručne sposobnosti u postupku nabave izvođenja radova na uređenju školske kuhinje u OŠ Novigrad, evidencijski broj nabave 77-24-JN-SB

**IZJAVLJUJEM**

da ćemo za cijelo vrijeme trajanja ugovora imati na raspolaganju dolje navedene stručnjake koji ispunjavaju uvjete tražene točkom 5.2. ovog Poziva

………………………………………………., ………………..

(ime i prezime) (zvanje)

………………………………………………., ………………..

(ime i prezime) (zvanje)

U slučaju potrebe za zamjenom imenovanog stručnjaka, od Naručitelja ćemo zatražiti izdavanje prethodne pisane suglasnosti, te osigurati da novi stručnjak posjeduje minimalno iste obrazovne i stručne kvalifikacije kao prvotno određeni stručnjak.

U ....................., dana........................... god.

    M.P.......................................................

(potpis osobe ovlaštene za zastupanje)

*Napomena: Ponuditelj u ovoj izjavi navodi isključivo stručnjake kojima dokazuje tehničku i stručnu sposobnost. Ponuditelj može u izvršenju ugovora angažirati i veći broj stručnjaka uz ograničenje da svakako mora angažirati minimum tražen dokumentacijom o nabavi.*

**Prilog 5 – Izjava o jamstvenom roku za otklanjanje nedostataka**

Temeljem ponude u postupku jednostavne nabave za izvođenje radova na uređenju školske kuhinje u OŠ Novigrad, evidencijski broj: 77-24-JN-SB pod materijalnom i kaznenom odgovornošću dajem slijedeću

**I Z J A V U**

**O JAMSTVENOM ROKU**

**ZA OTKLANJANJE NEDOSTATAKA**

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) (adresa stanovanja)

broj osobne iskaznice \_\_\_\_\_\_\_\_\_\_\_\_\_\_\_ izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao ovlaštena osoba za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

izjavljujem da navedena tvrtka nudi jamstvo za otklanjanje nedostataka u jamstvenom roku u trajanju

od \_\_\_\_\_\_ mjeseci na sve izvedene radove računajući od dana primopredaje radova

U \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_.

ZA PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime, potpis ovlaštene osobe)

**Prilog 6 –** **Izjava o prihvaćanju smjernica za borbu protiv korupcije i okvira za Sankcije Svjetske banke[[1]](#footnote-1)**

|  |  |  |
| --- | --- | --- |
|  | Datum:  |  |
|  | Ugovor br # |  |
|  | Naziv Ugovora:  |  |
|  |  |
|  |  |

|  |  |
| --- | --- |
| Naziv škole: |  |
| Osnivač škole: |  |

Mi, kao i naši podizvođači, podkonzultanti, pružatelji usluga, dobavljači, predstavnici (imenovani ili neimenovani), konzultanti i zaposlenici, prihvaćamo i pristajemo pridržavati se politike Svjetske banke koja se odnosi na prijevare i korupciju (koruptivne, prijevarne i prisilne prakse i tajno dogovaranje), kako su utvrđene i definirane u Smjernicama Svjetske banke za borbu protiv korupcije[[2]](#footnote-2) u vezi s nabavom i izvršavanjem prethodno opisanog ugovora („Ugovor”), uključujući njegove eventualne izmjene.

Izjavljujemo i jamčimo da mi, kao i naši podizvođači, podkonzultanti, pružatelji usluga, dobavljači, predstavnici (imenovani ili neimenovani), konzultanti i zaposlenici, nismo predmet, i nismo pod kontrolom subjekta ili pojedinca koji je predmet privremene suspenzije, preliminarne privremene suspenzije ili isključenja koje je odredila članica Grupacije Svjetske banke, uključujući među ostalim pripadnost mreži isključenih subjekata koju je Grupacija Svjetske banke uspostavila s drugim međunarodnim financijskim institucijama (uključujući multilateralne razvojne banke), ili primjenom nalaza Grupacije Svjetske banke o nepostojanju odgovornosti u pogledu prijevare i korupcije u vezi s korporativnom nabavom Grupacije Svjetske banke.

Potvrđujemo da razumijemo posljedice nepridržavanja Smjernica Svjetske banke za borbu protiv korupcije, koje mogu uključivati sankcije prema Smjernicama Svjetske banke za borbu protiv korupcije i u skladu s uobičajenim politikama i postupcima okvira za sankcije Banke. To može uključivati javno proglašavanje poduzeća neprihvatljivim, bilo na neodređeno ili određeno vremensko razdoblje, (i) da mu se dodijeli ili da na drugi način ima korist od ugovora koji financira Svjetska banka, financijski ili na bilo koji drugi način;[[3]](#footnote-3) (ii) da bude imenovani[[4]](#footnote-4) podizvođač, konzultant, proizvođač ili dobavljač, ili pružatelj usluge drugog prihvatljivog poduzeća kojem se dodjeljuje ugovor koji financira Svjetska banka; i (iii) da primi prihode od bilo kojeg zajma Svjetske banke ili na bilo koji drugi način sudjeluje u daljnjoj pripremi ili provedbi bilo kojeg projekta koji financira Svjetska banka.

Razumijemo da možemo biti proglašeni neprihvatljivima u skladu s prethodno navedenim na temelju:

1. dovršenog postupka Grupacije Svjetske banke za određivanje sankcija u skladu s njezinim uobičajenim postupcima u području sankcija
2. isključenja u dogovoru s drugim međunarodnim financijskim institucijama (uključujući multilateralne razvojne banke)
3. primjene nalaza Grupacije Svjetske banke o nepostojanju odgovornosti u pogledu prijevare i korupcije u vezi s korporativnom nabavom Grupacije Svjetske banke ili
4. privremene suspenzije ili preliminarne privremene suspenzije u vezi s tekućim postupkom Grupacije Svjetske banke za određivanje sankcija.

Dozvoljavamo i od svojih podizvođača, podkonzultanata, posrednika (imenovanih ili neimenovanih), zaposlenika, konzultanata, pružatelja usluga ili dobavljača zahtijevamo da dozvole Banci da istraži[[5]](#footnote-5) sve račune, zapise i druge dokumente povezane s postupkom nabave i/ili izvršenjem Ugovora; te da imenuje revizore koji će provesti reviziju njihova poduzeća.

Pristajemo čuvati sve račune, zapise i druge dokumente (bilo u fizičkom obliku ili elektroničkom formatu) povezane s nabavom i izvršenjem Ugovora.

Naziv Izvođača:

Ime osobe ovlaštene za potpisivanje Ugovora:

Funkcija osobe koja potpisuje Izjavu:

1. *[Napomena za sastavljanje: Ovaj dokument potpisuje izvođač/konzultant/dobavljač, a zadržava ga Zajmoprimac u okviru projektne dokumentacije.*  [↑](#footnote-ref-1)
2. *Smjernice o sprječavanju i borbi protiv prijevara i korupcije u projektima koji se financiraju zajmovima Međunarodne banke za obnovu i razvoj te kreditima i zajmovima Međunarodnog udruženja za razvoj, od 15. listopada 2006., revidirane u siječnju 2011. i srpnju 2016., uz eventualne buduće revizije.*  [↑](#footnote-ref-2)
3. *Radi otklanjanja sumnje, neprihvatljivost sankcionirane strane da joj se dodijeli ugovor uključuje, bez ograničenja, (i) prijavljivanje za pretkvalifikaciju (ili predodabir), izražavanje interesa za konzultantske usluge i sudjelovanje u nadmetanju, bilo izravno ili kao imenovani podizvođač, imenovani konzultant, imenovani proizvođač ili dobavljač, ili imenovani pružatelj usluge u vezi takvog ugovora, i (ii) zaključivanje dodatka ili izmjene kojim se uvodi bitna izmjena postojećeg ugovora.* [↑](#footnote-ref-3)
4. *Imenovani podizvođač, imenovani konzultant, imenovani proizvođač ili dobavljač, ili imenovani pružatelj usluge (upotrebljavaju se različiti nazivi ovisno o dokumentaciji o nadmetanju) jest onaj: (i) kojega je ponuditelj naznačio u svojem zahtjevu za pretkvalifikaciju ili predodabir ili ponudi jer* *pridonosi specifičnim i ključnim iskustvom* *i znanjem koji tom ponuditelju omogućuju ispunjavanje nužnih zahtjeva za konkretno nadmetanje; ili (ii) kojega je imenovao Zajmoprimac.*

 [↑](#footnote-ref-4)
5. *Inspekcije su u tom kontekstu obično istraživačke (odnosno forenzičke) prirode, a uključuju aktivnosti Banke ili osobe koju je imenovala Banka u svrhu prikupljanja činjenica kako bi istražila određena pitanja povezana s istragama/revizijama, kao što je provjera istinitosti navoda o mogućoj prijevari i korupciji primjenom odgovarajućih mehanizama. Takve aktivnosti uključuju, ali nisu ograničene na pristupanje i pregled financijskih izvještaja i informacija poduzeća ili pojedinca te izrada njihovih preslika kada je to relevantno; pristupanje i pregled bilo kojih drugih dokumenata, podataka i informacija (bilo u fizičkom obliku ili elektroničkom formatu) koji se smatraju relevantnima za istragu/reviziju te izrada njihovih preslika kada je to relevantno; intervjuiranje zaposlenika i drugih relevantnih pojedinaca; provedba fizičkih inspekcija i posjeta na lokaciji; angažiranje trećih strana za provjeru informacija.* [↑](#footnote-ref-5)